Чарнавы, супрацьпажарны слой. Процьмай тэстаў, зробленых выпрабавальнікамі ў розных краінах, даказана: саламяныя блокі — надзейны напаўняльнік і ўцяпляльнік у будаўніцтве, у непрадбачаных выпадках толькі абвугліцца, але не згарыць. Паверх будзе накладзена яшчэ пара гліняна-вапнавых ці вапнавых слаёў. А франтоны тады не паспелі атынкаваць, яны год стаялі адкрытымі непагадзі, мышам. І нічога — салома не сапсавана, толькі крышку пашарэла.